Andris Bērziņš (presidentea)

Andris Bērziņš (Nītaure, 1944ko abenduaren 10a) letoniar enpresari eta politikaria da. Letoniako presidentea izan zen 2011tik 2016ra.

1971n, Rigako Institutu Politeknikoan graduatu zen, eta irrati-ingeniari aritu zen Elektrons fabrikan. Enpresaren zuzendaritzara igo zen eta 1988an Estoniako Sobietar Errepublikako udal zerbitzuetako ministrorde izendatu zuten. 1988an Ekonomian graduatu zen.

1990ean Letoniako Sobietar Errepublikako Kontseilu Goreneko kide hautatu zuten. 1990eko maiatzaren 4an Sobietar Batasunetik independizatzearen alde bozkatu zuen.

Letoniako Bankuaren Pribatizazio Funtsaren presidentea eta Latvijas Unibankako presidentea izan zen. 2006tik 2010era Industria eta Merkataritza Ganberako presidente izan zen.

2010ean Berdeen eta Nekazarien Batasuna alderdiko diputatu hautatu zuten. 2011ko ekainean Parlamentuko presidente hautatu zuten, eta 2016an amaitu zuen agintaldia.

 Kanpo estekak 

Kategoria:Sobietar Batasuneko Alderdi Komunistako kideak
Kategoria:Letoniako presidenteak